
Tukuma novada basketbola čempionāts vīriešiem

Nolikums
2026./2027. gada sezonai

1. Mērķis: 
1.1. Noskaidrot labākās vīriešu basketbola komandas;
1.2. Popularizēt vīriešu basketbolu Latvijā;
1.3. Sekmēt spēlētāju fizisko un tehnisko sagatavotību;
1.4. Veicināt jaunatnes ieinteresētību šajā sporta veidā.
2. Sacensību vadība:
2.1. Tukuma novada basketbola čempionātu vīriešiem organizē Tukuma novada pašvaldība; 
2.2. Sacensību galvenais tiesnesis Sandis Čilipāns;
2.3. Sacensību mājaslapa: https://sports.tukums.lv/
2.4. Epasts: sandis.cilipans@tukums.lv
3. Laiks un vieta:
3.1. Sacensībās norisinās no 2026. gada oktobra līdz 2027. gada maijam.
Sacensības notiks Tukuma novada un apkaimes sporta zālēs;
3.2. Čempionātam komandas dalību var pieteikt līdz š.g. 11. septembrim elektroniski – sandis.cilipans@tukums.lv. Nepieciešamā informācija - komandas nosaukums, komandas kapteiņa kontaktinformācija, pieejamās dienas un laiki mājas spēļu zālei.
4. Sacensību dalībnieki:
4.1. Sacensībās var piedalīties ikviena komanda, kura spēj nodrošināt finansiālās saistības un izpildīt nolikumā visas norādītās prasības; 
4.2. Komandas vārdiskie pieteikumi jāiesniedz līdz komandas pirmajai spēlei;
4.3. Spēlētāju papildus pieteikšana ir atļauta līdz 2026. gada 31. decembrim;
4.4. Spēlētāji, kuri ir dzimuši pēc 2011.gada, turnīrā var piedalīties ar vecāku rakstisku atļauju;
4.5. Play-off spēlēs drīkst piedalīties tikai tie spēlētāji, kuri ir piedalījušās vismaz 5 spēlēs;
4.6. Uz katru konkrētu spēli drīkst pieteikt max 15 spēlētājus, kuru uzvārdi pirms spēles tiek ierakstīti spēles protokolā;
4.7. Komandā maksimālais dalībnieku skaits ir neierobežots.
4.8. Spēlētāju pāreja no vienas komandas uz otru ir atļauta vienu reizi sezonā, līdz 2027.gada 15.februārim. Lai piedalītos jaunās komandas sastāvā izslēgšanas spēlēs, jaunās komandas sastāvā ir jāpiedalās vismaz 2 spēlēs regulārajā turnīrā! 
5. Medicīniskais nodrošinājums:
5.1. Katrs sacensību dalībnieks ir atbildīgs par savu veselības stāvokli, ko ar parakstu apstiprina komandas pieteikumā;
5.2. Katra komanda ir atbildīga par savu spēlētāju nodrošināšanu ar pirmo medicīnisko palīdzību. Nepieciešamības gadījumā sacensību organizatori nodrošina neatliekamās medicīniskās palīdzības izsaukšanu uz posma norises vietu.
6. Izspēles kārtība:
6.1. Turnīra izspēle tiek noteikta pēc pieteikušos komandu skaita
6.2. Variants A - Komandas aizvada katra ar katru vienu apli (mājas un izbraukuma spēles notiek pēc izlozes rezultātiem);
6.3. Otro apli komandas aizvada grupās – 1.grupa (pēc pirmā apļa rezultātiem 1. – 7.vieta) un 2.grupa (pēc pirmā apļa rezultātiem 8. – 13.vieta).
6.3.1. Ceturtdaļfinālā automātiski iekļūst pirmās grupas 1. – 4.vietas ieguvēji;
6.3.2. Play IN piedalās komandas, kas kvalificējas šādiem pāriem:
· 2.gr.1.v. – 2.gr.2.v.
· 1.gr.7.v. – 2.gr.3.v.
· 1.gr.6.v. – 2.gr.4.v.
· 1.gr.5.v. – 2.gr.5.v.
· Play-IN tiek aizvadīta viena spēle pie komandas, kas regulārajā turnīrā ir bijusi augstākā vietā. 
6.3.3. Ceturtdaļfinālā un pusfinālā tiek aizvadīta sērija līdz 2 uzvarām;
6.3.4. Par 3.vietu un finālā tiek aizvadīta viena spēle. 
6.4. Variants B – Komandas aizvada divu apļu turnīru katra ar katru un izslēgšanas spēlēs iekļūst 8 labākās komandas.
6.5. Ja komanda izstājās no turnīra, tad tai tiek piešķirti tehniskie zaudējumi atlikušajās spēlēs un iepriekš izspēlēto spēļu rezultāti paliek tabulā.
7. Spēļu tiesāšana:
7.1. Spēles tiesā Galvenā tiesneša nozīmēti tiesneši un sekretāri;
7.2. Spēļu tehniskais protokols tiek nodrošināts sadarbībā ar Latvijas Basketbola Savienību – basket.lv platformā.
8. Komandai, kura rīko spēli, jānodrošina:
8.1. sporta zāles pieejamība noteiktajā laikā, kura aprīkota ar nepieciešamo inventāru;
8.2. aprīkojums sekretāriem;
8.3. ģērbtuves komandu spēlētājiem;
8.4.  sabiedriskā kārtība, dalībnieku drošība;
8.5.  smagāku traumu gadījumā – ātrās palīdzības izsaukšanu vai cietušā nogādāšana tuvākajā medicīnas iestādē.
9. Finansiālās saistības:
9.1. Tukuma novada pašvaldības teritorijā reģistrētajām komandām dalības maksu sedz Tukuma novada pašvaldība. 
9.2. Tukuma novadu pārstāvošo komandu katram dalībniekam ir jāveic dalības maksājums par sezonu – EUR 20 (šis noteikums neattiecas uz spēlētājiem, kuri mācās vispārizglītojošajās skolās, tehnikumos vai ir studenti).
9.3. Citus novadus pārstāvošās komandas maksā dalības maksu 90 EUR apmērā par katru mājas spēli.
10. Disciplinārie noteikumi: 
10.1. Komanda, kura neierodas uz spēli var turpināt dalību turnīrā samaksājot soda naudu 100 EUR. Par spēli tiek piešķirts zaudējums 0:20 un 0 punkti. 
10.2. Komandai spēle jāuzsāk 5 spēlētāju sastāvā (ja spēles laikā tiek gūta trauma, komandai ir atļauts pabeigt spēli nepilnā sastāvā). 
10.3. Komandas spēlētājiem jābūt vienādās formās. 
10.4. Komanda protestu iesniedz tikai rakstiski galvenajam tiesnesim. To iesniedz 24 stundu laikā pēc spēles, iemaksājot 30 EUR (apmierinoša lēmuma gadījumā, komandai nauda tiek atgriezta);
10.5. par diskvalificējošo piezīmi sods EUR 30 vai jāizlaiž nākamā spēle;
10.6. par kautiņa izraisīšanu vai iesaistīšanos tajā, par ko ir jāatstāj sporta zāle spēles laikā, jebkuram spēles dalībniekam vai spēles laikā jebkuram citam dalībniekam – sods EUR 50.
10.7. ja regulārajā turnīrā spēlē piedalās nepieteikts spēlētājs, komandai tiek piešķirts zaudējums ar 0:20 un 0 punkti turnīra tabulā. 
10.8. ja izslēgšanas spēlēs piedalās spēlētājs, kurš nav ievērojis 4.4. punkta prasības, komandai tiek piešķirts zaudējums 0:20.  Atkārtotā gadījumā komanda tiek izslēgta no turnīra.
10.9. soda nauda jānomaksā līdz komandas nākamajai spēlei. Ja tas nav  izdarīts, komandai tiek piešķirts tehniskais zaudējums ar 0:20.
10.10. Jebkāda veida disciplināros spēlētāju un komandu pārkāpumus turnīra laikā izskata organizatori un lemj par sankciju piešķiršanu vai soda atcelšanu;
10.11. Par rupjiem ētikas un disciplīnas normu pārkāpumiem organizatoram ir tiesības diskvalificēt atsevišķus spēlētājus uz vairākām spēlēm vai arī komandu no tālākas turnīra darbības.
11. Punktu skaitīšanas sistēma:
11.1. Spēles notiek pēc pastāvošajiem FIBA noteikumiem. 
11.2. Izslēgšanas spēļu kārtās pirmā spēle tiek aizvadīta pie komandas, kas pēc regulārā turnīra ir bijusi augstākā vietā. Izspēles sistēma play off 1:1:1.
12. Apbalvošana:
12.1. Play-off 1. – 3.vietas ieguvēji tiek apbalvoti ar kausiem un medaļām.
12.2. Tiek apbalvoti individuāli labākie pēc statistikas rādītājiem (aizvadītas ne mazāk kā 10 spēles).
13. Rezultāti:
Visi rezultāti un turnīra tabula pieejama mājaslapā https://sports.tukums.lv/.
14.  Nolikuma darbība:
Nolikums stājas spēkā ar tā apstiprināšanas brīdi un ir spēkā līdz nākamās sezonas nolikuma apstiprināšanai. Turnīra organizatori patur tiesības veikt izmaiņas sacensību Nolikumā sezonas laikā.

